ವಿರಾಟ್ ಕೊಹ್ಲಿ ಬಗ್ಗೆ ಟ್ವೀಟ್ ಮಾಡಿದ ಪಾಕ್ ಕ್ಯಾಪ್ಟನ್ ಬಾಬರ್ ಅಜಂ.. ಏನಂದ್ರು..? ಟೀಂ ಇಂಡಿಯಾದ ಮಾಜಿ ಕ್ಯಾಪ್ಟನ್ ವಿರಾಟ್ ಕೊಹ್ಲಿ ಅವರನ್ನು ಕೈ ಬಿಡೋ ಸೆಲೆಕ್ಟರ್ ಇನ್ನೂ ಹುಟ್ಟೇ ಇಲ್ಲ ಎಂದು ಪಾಕ್ ಕ್ರಿಕೆಟ್ ತಂಡದ ಮಾಜಿ ಕ್ಯಾಪ್ಟನ್ ರಶೀದ್ ಲತೀಪ್ ಹೇಳಿದ್ದರು. ಈ ಬೆನ್ನಲ್ಲೇ ವಿರಾಟ್ ಕೊಹ್ಲಿ ಬೆಂಬಲಿಸಿ ಪಾಕಿಸ್ತಾನ ಕ್ಯಾಪ್ಟನ್ ಬಾಬರ್ ಅಜಂ ಮಾಡಿರೋ ಟ್ವೀಟ್ ಭಾರೀ ವೈರಲ್ ಆಗಿದೆ. ಕೊಹ್ಲಿ ಜತೆಗೆ ಇರೋ ಫೋಟೋ ಪೋಸ್ಟ್ ಮಾಡಿ ಟ್ವೀಟ್ ಮಾಡಿರೋ ಬಾಬರ್ ಅಜಂ ಈ ಸಂಕಷ್ಟದ ಸಮಯ ಆದಷ್ಟು ಬೇಗ ಕಳೆದು ಹೋಗಲಿದೆ. ಸದೃಢರಾಗಿರಿ ಎಂದು ಧೈರ್ಯ ತುಂಬೋ ಮಾತುಗಳನ್ನು ಆಡಿದ್ದಾರೆ. ಬಹು ನಿರೀಕ್ಷಿತ ವೆಸ್ಟ್ ಇಂಡೀಸ್ ಪ್ರವಾಸದ ಚುಟುಕು ಸರಣಿಗೆ, ಟೀಮ್ ಇಂಡಿಯಾ ಪ್ರಕಟವಾಗಿದೆ. ಕೆಲ ದಿನಗಳಿಂದ ಸಿಕ್ಕಾಪಟ್ಟೆ ಚರ್ಚೆಯಾದಂತೆ, ವಿರಾಟ್ ಕೊಹ್ಲಿ ತಂಡದಲಿಲ್ಲ. ಆದ್ರೆ ಇದು ರೆಸ್ಟಾ? ಅಥವಾ ಡ್ರಾಪ್ ಔಟಾ? ಅನ್ನೋ ಗೊಂದಲ ಮಾತ್ರ ಹಾಗೆ ಉಳಿದಿದೆ. ಇದರ ಜೊತೆಗೆ ಕೊಹ್ಲಿಯ ಕ್ರಿಕೆಟ್ ಭವಿಷ್ಯದ ಬಗ್ಗೆಯೂ ಪ್ರಶ್ನೆ ಎದ್ದಿದೆ. ವಿರಾಟ್ ಕೊಹ್ಲಿಯ ಫಾರ್ಮ್, ಸದ್ಯ ವಿಶ್ವ ಕ್ರಿಕೆಟ್ ಲೋಕದ ಹಾಟ್ ಟಾಪಿಕ್. 2019ರ ನವೆಂಬರ್ ಬಳಿಕ ಸೆಂಚುರಿ ಸಿಡಿಸಿಲ್ಲ ಅಂತ ಇಷ್ಟು ದಿನದಿಂದ ಇದ್ದ ವಿಚಾರ, ಈಗ ಚರ್ಚೆಯ ಮೇನ್ ಸಬ್ಜೆಕ್ಟ್ ಆಗಿ ಉಳಿದಿಲ್ಲ. ಈಗ ಚರ್ಚೆಯಲ್ಲಿರೋದೆನಿದ್ರೂ, ರನ್ಮಷೀನ್ ಅನ್ನಿಸಿಕೊಂಡಿದ್ದ ಪ್ಲೇಯರ್, ಈಗ ರನ್ಗಳಿಸೋಕೆ ಪರದಾಟ ನಡೆಸ್ತಿದ್ದಾರೆ. ಇನ್ಫ್ಯಾಕ್ಟ್ ಡಬಲ್ ಡಿಜಿಟ್ ಸ್ಕೋರ್ ತಲುಪೋದು ಕೂಡ ಕೊಹ್ಲಿ ಪಾಲಿಗೆ ಹರಸಾಹಸವಾಗಿ ಮಾರ್ಪಟ್ಟಿದೆ. ಹೀಗಾಗಿಯೇ ಕೊಹ್ಲಿ ಕಥೆ ಮುಂದೇನು ಎಂಬ ಪ್ರಶ್ನೆ ಹುಟ್ಟಿರೋದು.